Komission asetus N:o 54/65/ETY, annettu 7 päivänä huhtikuuta 1965, puolalaisten munien lisämaksun vahvistamatta jättämisestä



Virallinen lehti nro 059 , 08/04/1965 s. 0848 - 0848

Suomenk. erityispainos Alue 3 Nide 1 s. 0112

Tanskank. erityispainos: Sarja I Alue 1965-1966 s. 0054

Ruotsink. erityispainos Alue 3 Nide 1 s. 0112

Englannink. erityispainos: Sarja I Alue 1965-1966 s. 0061

Kreikank. erityispainos: Luku 03 Nide 1 s. 0175

Espanjank. erityispainos: Luku 03 Nide 1 s. 0139

Portugalink. erityispainos: Luku 03 Nide 1 s. 0139



KOMISSION ASETUS N:o 54/65/ETY, annettu 7 päivänä huhtikuuta 1965, puolalaisten munien lisämaksun vahvistamatta jättämisestä EUROOPAN TALOUSYHTEISÖN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisen markkinajärjestelyn asteittaisesta toteuttamisesta annetun asetuksen N:o 21(1) ja erityisesti sen 6 artiklan 4 kohdan, ottaa huomioon neuvoston asetuksen N:o 20 7 artiklassa ja neuvoston asetusten N:o 21 ja N:o 22 6 artiklassa säädetyn lisämaksun vahvistamisesta annetun komission asetuksen N:o 109(2) ja erityisesti sen 4 artiklan kolmannen alakohdan, sekä katsoo, että kolmansista maista lähtöisin olevista sulkuhintaa alemmista tarjouksista aiheutuvien häiriöiden välttämiseksi asetuksessa N:o 21 tarkoitettujen tuotteiden kaupassa asetuksen N:o 21 4 artiklan mukaisesti vahvistettuja ja tarvittaessa mainitun asetuksen 5 artiklan mukaisesti alennettuja maksuja on korotettava kaikissa jäsenvaltioissa vapaasti rajalla -tarjoushinnan ja sulkuhinnan erotusta vastaavalla lisämaksulla, maksuja ei kuitenkaan koroteta tällä lisämaksulla niiden kolmansien maiden osalta, jotka ovat valmiit ja kykenevät takaamaan, että niiden alueelta lähtöisin olevassa tuonnissa sovellettava hinta ei ole sulkuhintaa alhaisempi ja että kaikki kaupan vääristymät voidaan välttää, Puolan kansantasavallan hallitus on 28 päivänä marraskuuta 1964 päivätyllä kirjeellä ilmoittanut olevansa valmis antamaan nämä takeet; se valvoo, että kuorellisia munia viedään yhteisöön ainoastaan "Animex" -nimisen yrityksen välityksellä; tämän takuun antamista koskevan ilmoituksen noudattamiseen liittyvistä ongelmista on keskusteltu yksityiskohtaisesti Puolan kansantasavallan edustajien kanssa; näiden keskustelujen perusteella voidaan arvioida, että Puolan kansantasavalta kykenee noudattamaan antamaansa ilmoitusta; tämän vuoksi lisämaksua ei pitäisi vahvistaa Puolan kansantasavallasta peräisin ja lähtöisin olevien kuorellisten munien tuonnille, ja siipikarjanlihan ja munien hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen N:o 21 6 artiklan 3 kohdan toisen alakohdan mukaisesti tuontimaksuja ei koroteta lisämaksulla Puolan kansantasavallasta peräisin ja lähtöisin olevien kuorellisten siipikarjan munien (yhteisen tullitariffin nimike: 04.05 A:sta) tuonnille. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä huhtikuuta 1965. Komission puolesta Puheenjohtaja Walter HALLSTEIN (1) EYVL N:o 30, 20.4.1962, s. 953/62 (2) EYVL N:o 67, 30.7.1962, s. 1939/62